Document ID: 32003R1985

32003R1985
L 295/43
JURNALUL OFÍCIAL AL UNIUNII EUROPENE
REGULAMENTUL (CE) NR. 1985/2003 AL CONSILIULUI
din 10 noiembrie 2003
de modificare a Regulamentului (CE) nr. 427/2003 privind un mecanism de salvgardare tranzitoriu aplicabil importurilor de anumite produse din Republica Populară Chineză
CONSILIUL UNIUNII EUROPENE,
având în vedere Tratatul de instituire a Comunității Europene, în special articolul 133,
având în vedere propunerea Comisiei,
întrucât:
(1)
Regulamentul (CE) nr. 427/2003 (1) stabilește contingente cantitative pentru anumite produse originare din Republica Populară Chineză.
(2)
Regulamentul (CE) nr. 1351/2003 al Comisiei (2) adoptă proceduri de gestionare a primei tranșe de contingente cantitative aplicabile în 2004 pentru anumite produse originare din Republica Populară Chineză.
(3)
Având în vedere extinderea Comunității Europene, prevăzută să aibă loc la 1 mai 2004, este necesară mărirea contingentelor în conformitate cu articolul XXVIII din GATT 1994 și cu înțelegerea privind interpretarea acestui articol.
(4)
Este necesar, prin urmare, să se modifice anexa I la Regulamentul (CE) nr. 427/2003,
ADOPTĂ PREZENTUL REGULAMENT:
Articolul 1
Anexa I la Regulamentul (CE) nr. 427/2003 se înlocuiește cu dispozițiile anexei la prezentul regulament.
Articolul 2
Prezentul regulament intră în vigoare la data publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 10 noiembrie 2003.

Labels: 18
3
1
5